สื่อนอกตีข่าว “อังกฤษ-อียู” บรรลุดีล Brexit จ่อแถลงข่าวเร็วๆนี้!
สื่อนอกตีข่าว "อังกฤษ-อียู" บรรลุดีล Brexit จ่อแถลงข่าวเร็วๆนี้!
สื่อนอกตีข่าว "อังกฤษ-อียู" บรรลุดีล Brexit จ่อแถลงข่าวเร็วๆนี้!
24 ธ.ค. 2563

สื่อของอังกฤษรายงานว่า อังกฤษและสหภาพยุโรป (EU) ได้บรรลุข้อตกลงเกี่ยวกับความสัมพันธ์ทางการค้าหลังอังกฤษแยกตัวออกจาก EU (Brexit) เรียบร้อยแล้ว
โดยรายงานระบุว่า นายกรัฐมนตรีบอริส จอห์นสันของอังกฤษจะออกมายืนยันเรื่องดังกล่าวในการแถลงข่าวเร็วๆ นี้
การบรรลุข้อตกลงครั้งนี้มีขึ้นเพียงหนึ่งสัปดาห์ก่อนครบกำหนดเส้นตายที่อังกฤษต้องแยกตัวออกจาก EU อย่างเป็นทางการในวันที่ 31 ธันวาคม 2563
สำหรับขั้นตอนต่อไป รัฐสภาอังกฤษจำเป็นต้องให้สัตยาบันต่อข้อตกลงดังกล่าวภายในสิ้นปีนี้ ก่อนข้อตกลงจะมีผลบังคับใช้ในวันที่ 1 มกราคม 2564 ขณะที่ EU มีแนวโน้มที่จะกำหนดให้ข้อตกลงมีผลบังคับใช้ชั่วคราวไปจนกว่าที่รัฐสภายุโรปจะลงมติในปี 2564